EkBass/fiwiki-20250220-pages-articles huggingface dataset:
Eddie Vedder

Eddie Vedder (alun perin Edward Louis Seversen III, s. 23. joulukuuta 1964) on yhdysvaltalainen laulaja ja sanoittaja. Hän on tullut tunnetuksi etenkin Pearl Jam -yhtyeen solistina. Vedder tunnetaan myös soolourastaan. Vuonna 2007 hän julkaisi ensimmäisen sooloalbuminsa soundtrackinä elokuvassa Erämaan armoille (2007). Myöhemmin hänen kappaleitaan on kuultu muun muassa elokuvassa Eat Pray Love – omaa tietä etsimässä (2010). Keväällä 2011 Vedder julkaisi singlen ”Longing To Belong”, joka on myös 31. toukokuuta 2011 ilmestyneellä toisella albumilla nimeltä Ukulele Songs. == Diskografia == ===Albumit=== * Erämaan armoille -elokuvan soundtrack (2007) * Ukulele Songs (2011) * Flag Day (Original Soundtrack) (2021) * Earthling (2022) === Singlet=== * ”You’ve Got to Hide Your Love Away” (2001) * ”Hard Sun” (2007) * ”Better Days” (2010) * ”Longing to Belong” (2011) * ”Can't Keep” (2011) * ”Without You” (2011) * ”Cartography” (2020) * ”Matter of Time"/"Say Hi” (2020) * ”Long Way” (2021) * ”The Haves” (2021) * ”Brother the Cloud” (2022) === Musiikkivideot === * ”Hard Sun” (2007) * ”Guaranteed” (2008) * ”No More” (2008) * ”Better Days” (2010) * ”You're True” (2011) * ”Longing to Belong” (2011) * ”Can't Keep” (2011) * ”Sleeping by Myself” (2012) * ”Matter of Time” (2020) * ”Say Hi” (2020) * ”Long Way” (2021) * ”The Haves” (2021) * ”Brother the Cloud” (2022) ==Aiheesta muualla== * Eddie Vedder Allmusic-sivustolla * Eddie Vedder last.fm-sivustolla Luokka:Yhdysvaltalaiset laulajat Luokka:Pearl Jamin jäsenet Luokka:Vuonna 1964 syntyneet Luokka:Elävät henkilöt
Hatutu

Hatutu eli Hatuta'a on saari Ranskan Polynesiassa. Se sijaitsee kolmen kilometrin päässä Eiaon saaresta, Marquesassaarilla. Saaren korkein kohta on 428 metriä merenpinnan yläpuolella. Hatutu on asumaton. Siellä pesii tuhansia lintuja. == Lähteet == Luokka:Ranskan Polynesian saaret
Vesipyssy

Vesipyssy on veden ruiskuttamiseen suunniteltu lelu. Yksinkertainen pyssy sisältää vesisäiliön ja suuttimen, josta vesi ruiskuaa liipaisinta painamalla. Yksinkertaisimmissa vesipyssyissä liipaisin tai kahva on yhdistetty pumppusylinteriin, joka puristaa vesisuihkun ulos suuttimen kautta. Suuremmissa vesipyssyissä liipaisimella ohjataan venttiiliä, joka päästää paineistettua vettä ulos suuttimesta. Vesipyssyillä leikitään yleensä vesisotaa, jossa tavoitteena on vastustajan kasteleminen. Alkujaan vesipyssyt olivat pieniä käsiaseita, joiden haittana on kertaliipaisulla ruiskuavan veden pieni määrä. Lisätehon saamiseksi aseisiin on sittemmin kehitetty erilaisia mutkikkaampia koneistoja. Vesipyssyn modernimmat muunnelmat kuten SuperSoaker saattavat hyödyntää veden ruiskuttamisessa paineilmaa, hydraulista painetta tai paristoilla toimivaa sähköistä pumppua. Tällöin myös vesisäiliö voi olla suurempi, ja aseen täyttöväli harvenee. Yhdysvalloissa ja Kanadassa vesipyssyt on lain mukaan valmistettava läpinäkyvästä muovista. Tällä pyritään ehkäisemään vesipyssyjen sekaantuminen oikeisiin tuliaseisiin. On tapauksia, joissa oikeaksi aseeksi luultu vesipyssy on johtanut verenvuodatukseenhttps://www.nytimes.com/1998/08/24/nyregion/mistaking-water- pistol-for-gun-police-shoot-brooklyn- youth-16.htmlhttps://www.washingtonpost.com/nation/2022/07/22/nyc-toy-water- gun-tiktok-raymond-chaluisant/. Ruotsissa nousi 1990-luvun lopussa keskustelua myös siitä, että vesipyssy voi olla käyttäjälleen vaarallinen, jos sillä ampuu voimalinjoihin. Keskustelussa esitettiin jopa vesipyssyjen kieltämistä. == Lähteet == == Aiheesta muualla == *Super Soaker Central *Aale van der Veenin digitaalinen vesiasemuseo *Howstuffworks – kattava selonteko vesipyssyn toiminnasta *SuperSoakerin virallinen Internet-sivusto Luokka:Leikkikalut
Kuurojen Liitto

Kuurojen Liitto on viittomakielisten etujärjestö. Liitto on 36 jäsenyhdistyksen valtakunnallinen kattojärjestö, jonka tehtävä on taata kuurojen ihmisoikeuksien ja yhdenvertaisten mahdollisuuksien toteutuminen. Kuurot perustivat tämän oman järjestönsä vuonna 1905. Liiton toimitilat sijaitsevat Valkeassa talossa Helsingissä. Kuurojen Liitto myöntää vuosittain Vuoden viittomakieliteko -tunnustuspalkinnon viittomakielisten kielellisten oikeuksien ajamisesta Suomessa ja viittomakielten aseman edistämisestä. Tunnustuspalkinto jaetaan vuosittain helmikuussa viittomakielen päivänä. Järjestön toiminnan painopisteitä ovat muun muassa asiantuntijuus ja vaikuttamistyö, viittomakielisten tiedonsaannin parantaminen, viittomakielen sanakirjatyö ja kielineuvonta, vertaistuki (kulttuuritapahtumat, leirit ja kurssit) ja viittomakielinen palveluohjaus. Kuurojen Liitto on Sosten jäsenjärjestö. Liitto julkaisee Kuurojen lehteä. == Talous == === Rahoitus === Rahoituksen lähde 2018 2017 2016 2015 2014 2013 2012 Opetus- ja kulttuuriministeriön yleisavustus nuorisojärjestöille \- 16 000 € 16 000 € 16 000 € 16 000 € 16 000 € 18 000 € ==Katso myös== * Suomalainen viittomakieli * Suomenruotsalainen viittomakieli ==Lähteet== ==Aiheesta muualla== *Kuurojen Liiton verkkosivut Luokka:Suomalaiset potilas- ja vammaisjärjestöt Luokka:Kuurous
Matti Niemi

Matti Niemi -nimisiä suomalaisia henkilöitä ovat muun muassa: * Matti Niemi (s. 1935), diplomi-insinööri, yritysjohtaja ja teollisuusneuvos * Matti Niemi (s. 1937), olympiapronssia voittanut soutaja * Matti Niemi (s. 1955), yritysjohtaja ja osuustoimintavaikuttaja, kauppaneuvos * Matti Niemi (s. 1958), yksityisoikeuden professori * Matti Niemi (s. 1976), suomalainen aitajuoksija * Matti Niemi, Reserviläisliiton puheenjohtaja. Näyttelijä Masa Niemen oikea nimi oli hänen lempinimestään huolimatta Martti Niemi.
Hells Bells

Hells Bells on australialaisen hard rock -yhtye AC/DC:n tunnetuimpia kappaleita. Se aloittaa vuonna 1980 julkaistun legendaarisen Back in Black -albumin ja se on ollut näihin päiviin saakka yhtyeen tärkeimpiä kappaleita myös live-esiintymisissä. Kappaleen ovat tehneet yhtyeen kitaristit Angus Young, Malcolm Young ja laulaja Brian Johnson. Kappale on julkaistu myös yhtyeen kokoelma-albumilla Who Made Who vuonna 1986 ja livenä vuonna 1992 albumeilla Live ja Live: 2 CD Collector's Edition. Kappale alkaa 13 kirkonkellon kumahduksella. Live-esiintymisiä varten yhtyeelle on valmistettu jättimäinen pronssinen kello, jossa lukee yhtyeen nimi. Se onkin tärkeä osa yhtyeen lavashow'ta. Mukaan tulee Angus ja Malcolm Youngin kitara, Cliff Williamsin basso ja Phil Ruddin rummutus. Kappaleessa on myös Angus Youngin yksi tunnetuimpia kitarasooloja. Kappaleen on sanoittanut Brian Johnson. ”Hells Bells” on ensimmäinen kappale, joka julkaistiin AC/DC:n entisen laulajan Bon Scottin kuoltua vuonna 1980. Kappaleesta on tehty myös musiikkivideo. Vuosina 1980–1983 jokainen yhtyeen konsertti alkoi tällä kappaleella, jonka alussa laulaja Brian Johnson soitti isoa kelloa. (1981–1983 välisenä aikana kappale ”For Those About to Rock (We Salute You)” lopetti jokaisen konsertin). ==Muuta== Kappale toimi entisen nyrkkeilijän Amin Asikaisen sisääntulobiisinä ennen otteluita.http://www.iltasanomat.fi/muutlajit/art-1288338318020.html http://www.iltalehti.fi/urheilu/200811288660391_ur.shtml == Kokoonpano == * Brian Johnson – laulu * Angus Young – kitara * Malcolm Young – rytmikitara * Cliff Williams – basso * Phil Rudd – rummut == Lähteet == ==Aiheesta muualla== *AC/DC - Hells Bells Youtubessa. *Kappaleen sanat *Kitarariffi sivulla Guitaretab.com *Kitarariffi sivulla Mxtabs.net *Bassokuvio sivulla Mxtabs.net *Rumpukomppi sivulla Mxtabs.net Luokka:Vuoden 1980 kappaleet Luokka:AC/DC:n kappaleet
Kamaka

Kamaka on saari Gambiersaarilla Ranskan Polynesiassa. Sen pinta-ala on puoli neliökilometriä. Saarella ei ole vakituista ihmisasutusta. Luokka:Ranskan Polynesian saaret
Puma

Puma SE, alkujaan Gebrüder Dassler Schuhfabrik, on saksalainen vaatteiden ja kenkien valmistaja, joka valmistaa lähinnä urheiluvarusteita. Puman perusti Herzogenaurachissa vuonna 1924 Rudolf Dassler, Adidaksen perustajan Adolf ”Adi” Dasslerin veli. Alun perin Rudolf toimi yhdessä veljensä Adi Dasslerin kanssa, mutta riitannuttuaan he perustivat kumpikin oman, kilpailevan yhtiön. Alun perin Puma oli nimeltään Gebrüder Dassler Schuhfabrik, mutta 1948 se otti käyttöön nimen Puma. Puman tärkein sopimusvalmistaja on Yue Yuen.Raivio, Jyri: Lenkkitossutehtaiden kurjuudelle ei loppua näy. Helsingin Sanomat 22.4.2008 s. B7 Play Fair -kampanjan mukaan Puman liikevoitto ennen veroja vuonna 2007 oli noin puoli miljardia dollaria. == Lähteet == == Aiheesta muualla == * Puman kotisivut Luokka:MDAX-indeksi Luokka:Saksalaiset pörssiyhtiöt Luokka:Urheiluvaatemerkit Luokka:Kenkämerkit Luokka:Urheiluvälinevalmistajat Luokka:Jalkinevalmistajat Luokka:Seulonnan keskeiset artikkelit
Isometrinen projektio

Isometrinen projektio on yksi ortografisen tai tarkemmin aksonometrisen projektion alalaji. Se on eräs menetelmä, jossa kolmiulotteinen kappale voidaan esittää kaksiulotteisena niin, että kappaleesta nähdään kolme sivua. Projektion x-, y-, ja z-akseleiden väliset kulmat ovat 120°. Isometristä projektiota käytetään lähinnä teknisessä piirustuksessa ja joissakin peleissä. Termi isometrinen tulee kreikan sanoista "sama mitta", joka tarkoittaa sitä että kaikkien akseleiden suuntaiset viivat ovat samassa skaalassa. Isometristä projektiota voidaan havainnollistaa kuution muotoisen kappaleen avulla. Isometrisessä projektiossa kuutiota katsotaan jommankumman yläkulman suunnasta kohti vastapäistä alakulmaa. x-akseli on viistosti alhaalla oikealla, y-akseli viistosti alhaalla vasemmalla ja z-akseli on suoraan ylöspäin. Syvyyttä vastaa kuvassa kappaleen korkeus. Akseleiden suuntaiset viivat ovat 120° kulmassa toisiinsa nähden. Kappaleella, jonka pinnat ovat toistensa kanssa kohtisuorat tai rinnakkaiset, isometrinen projektio saadaan, kun kappaletta käännetään ensin +/- 45° pystysuoran akselin ympäri, jonka jälkeen kappaletta käännetään vaakasuoran akselinsa ympäri noin +/- 35,264° (eli \arcsin ( \tan (30^\circ ) )) alkuasennon ollessa kohtisuoraan edestä katsottuna. ==Aiheesta muualla== * Limerickin yliopiston esitys isometrisestä projektiosta (Internet Archive, arkistoitu 15.12.2016) * Hertfordshiren yliopiston esitys ja käsikirja isometrisestä piirtämisestä (Internet Archive, arkistoitu 10.2.2019) Luokka:Tekninen piirtäminen Luokka:Perspektiivi de:Perspektive#Isometrische Axonometrie, nach DIN 5 it:Assonometria#Assonometria isometrica
Pyhä Hyginus

Pyhä Hyginus (myös Higinio, Hygin tai Igino; sanoista terve, edistynyt; syntynyt Ateenassa Kreikassa - kuollut 142 Roomassa, Italiassa) oli kreikkalainen, 9. paavi, filosofi ja pyhimys. Hän oli marttyyrinä kuolleen pyhän Telesforuksen seuraaja, pyhän Pius I:n edeltäjä sekä kuoli itse Antoninus Piuksen vainoissa hallittuaan 138-142. Hän taisteli siihen aikaan Roomassa olleiden Valentinuksen ja Cerdon gnostilaista harhaoppia vastaan sekä organisoi papistoa jossain määrin. Mies listataan usein marttyyriksi ja hänet on haudattu Vatikaanin kukkulalle lähelle pyhän Pietari Apostolin hautaa. Paavin muistopäivä on 11. tammikuuta, mutta hänen kulttinsa tukahdetuttiin 1969. == Lähteet == Luokka:Paavit Luokka:Pyhimykset
Pyhä Pius I

Pyhä Pius I oli kymmenes paavi. Hän toimi paavina noin vuosina 142–155 suunnilleen 14 vuoden ajan. Syntyjään Pius oli aquileialainen. Hän kuoli arviolta vuonna 154 Roomassa, ja hänen seuraajakseen valittiin Pyhä Anicetus. Piuksen muistopäivä on 11. heinäkuuta.The Book of Saints: 460 ==Lähteet== * ===Viitteet=== Luokka:Paavit
Lomonosovin piiri

Lomonosovin eli Kaarostan eli Rampovan piiri () on paikallinen itsehallintoalue Leningradin alueella Pietarin lounaispuolella. Piiri on perustettu vuonna 1927 ja sen pinta-ala on 1 919,1 neliökilometriä. Asukkaita on (2006) 64 700. Hallinnollinen keskus on Lomonosovin kaupunki, joka kuuluu Pietarin alueeseen. Piiriin kuuluvat Haisevaisin ja Lepäsin taajamat sekä 13 maalaiskuntaa: Annamoisio, Kaprio, Korpunoi, Kosteritsa, Kuippina, Laakala, Lopuhkina, Orsitsa, Penikkala, Ropsunhovi, Teppola, Vennäin Vuissakka ja Villasi. Seutu on vanhaa inkerikkojen ja inkerinsuomalaisten asuinseutua. Suomalaiset kuuluivat ennen Hietamäen, Kaprion, Ropsun, Serepetan, Tuutarin ja Tyrön seurakuntiin. Toisen maailmansodan aikana suuri osa Lomonosovin piiristä ei kuulunut saksalaisten miehittämään alueeseen, vaan oli jäänyt erilliseen saartorenkaaseen. Saksalaisten miehitysalueelle jääneet suomalaiset siirrettiin Suomeen, saarroksiin jääneet evakuoitiin Leningradin kautta Siperiaan. Sodan jälkeen vain harvat suomalaiset pääsivat palaamaan koteihinsa. Vuoden 2002 väestönlaskennan mukaan Lomonosovin piirin asukkaista oli 1,0 % suomalaisia. ==Lähteet== ==Aiheesta muualla== * Lomonosovin piiri sivusto * Lomonosovin piiri Leningradin alueen sivustolla * Lomonosovin piiri Leningradin alueen kulttuuri -tietosanakirjassa *
Johann Pachelbel

Johann Pachelbel (elokuussa 1653 Nürnberg – 3. maaliskuuta 1706 Nürnberg) oli saksalainen barokkisäveltäjä ja urkuri. Niin kutsuttuun eteläsaksalaiseen koulukuntaan kuulunut Pachelbel oli urkumusiikin etevimpiä kehittäjiä ennen Johann Sebastian Bachia. Toivo Haapanen ym. (toim.): Musiikin tietokirja, s. 358. Helsinki: Otava, 1948. ==Elämä== Pachelbel syntyi Nürnbergissä. Hänet kastettiin 1. syyskuuta 1653, mutta hänen syntymäpäivästään ei ole varmuutta. Pachelbel opiskeli musiikkia muun muassa Heinrich Schwemmerin ja Georg Caspar Weckerin johdolla. 15-vuotiaana Pachelbel alkoi opiskella yliopistossa Altdorfissa. Hän muutti vuonna 1673 Wieniin ja vuonna 1677 Eisenachiin, jossa hän toimi urkurina. Pachelbel meni 25. lokakuuta 1681 naimisiin Barbara Gablerin kanssa, joka kuitenkin kuoli sairauteen syyskuussa 1683. Elokuussa 1684 Pachelbel meni uusiin naimisiin Judith Drommerin kanssa, jonka kanssa hän sai seitsemän lasta. ==Tuotanto== ===Kaanon D-duurissa=== Vaikka Pachelbel sävelsikin huomattavan paljon urkumusiikkia, hänen tunnetuimmaksi teokseksensa on noussut hänen ainoa säveltämänsä kaanon, ”Kaanon ja Gigue D-duurissa”, (saksaksi: Kanon und Gigue für 3 Violinen mit Generalbaß) (PWC 37, T. 337, PC 358). Teos on inspiroinut valtavaa määrää etenkin 1970-luvulta lähtien sävellettyä populaarimusiikkia. Sävellyksen pääteema on esimerkiksi Beethovenin ”Für Elisen” ja Bachin ”Toccatan ja Fuugan, d-molli” tavoin laajalti tunnettu. Lisäksi sävellyksen vallitseva kahdeksan soinnun kierto sellaisenaankin esiintyy nykypopulaarimusiikissa säännöllisesti. Kreikkalainen yhtye Aphrodite’s Child (laulusolistinaan Demis Roussos) levytti 1968 Pachelbelin kaanonin nimellä ”Rain And Tears”. Suomeksi sen levytti vuonna 1968 Markku Suominen nimellä ”Jäljet jää kyynelten” (san. Juha Vainio) ja vuonna 1975 Lea Laven (san. Chrisse Johansson) nimellä ”Rakkaus kaunistaa”. Kaanon on keskeisessä osassa Robert Redfordin ensimmäisessä ohjaustyössä, perhedraamassa Tavallisia ihmisiä (1980). ==Lähteet== == Aiheesta muualla == * *Vapaasti käytettävissä olevia Pachelbelin partituureja Mutopia Project Luokka:Saksalaiset säveltäjät Luokka:Barokkisäveltäjät Luokka:Vuonna 1653 syntyneet Luokka:Vuonna 1706 kuolleet
Malo (yhtye)

Malo oli yhdysvaltalainen rock-yhtye. Sen musiikissa oli vaikutteita muun muassa Santanasta. Malon keulahahmo Jorge Santana on Carlos Santanan veli. Malo perustettiin vuonna 1971 San Franciscossa. Yhtye julkaisi vuonna 1972 Top 20 -menestyskappaleen Suavecito. Malo kuitenkin hajosi vuonna 1974. == Diskografia == === Albumit === * Malo - 1972 * Dos - 1972 * Evolution - 1973 * Ascención - 1974 * Malo - 1981 * Coast To Coast - 1986 * Señorita - 1995 * Rock The Rockies - 1998 === Singlet === * "Suavecito" - 1972 * "Café" - 1972 * "Latin Bugaloo" - 1972 * "I'm For Real" - 1972 * "I Don't Know" - 1973 * "Love Will Survive" - 1974 * "Lady I Love" - 1981 Luokka:Yhdysvaltalaiset rockyhtyeet
Esa Keskinen

Esa Juhani Keskinen (s. 3. helmikuuta 1965 Ylöjärvi, Suomi) on suomalainen uransa lopettanut jääkiekkohyökkääjä sekä maailmanmestari, olympiamitalisti ja jääkiekkovalmentaja. Keskinen oli pelaajana mukana voittamassa MM-kultaa 1995 ja MM-hopeaa 1994 sekä olympiahopeaa Calgaryssa 1988 ja olympiapronssia Lillehammerissa 1994. Keskinen on valittu Suomen Jääkiekkoleijonaksi numero 140. ==Ura== Nuorten maajoukkueessa Esa Keskinen muodosti Suomen pelätyn ykkösketjun Esa Tikkasen ja Mikko Mäkelän kanssa. Keskinen oli SM-liigan paras pistemies kausilla 1987–1988, 1992–1993 ja 1993–1994 sekä Ruotsin Elitserienissä 1995–1996. SM-liigassa Keskinen voitti kaksi Suomen mestaruutta ja kaksi hopeaa. Hänet valittiin SM-liigan All Stars -hyökkääjäksi vuosina 1993 ja 1994 sekä Herrasmiespelaajaksi vuosina 1984 ja 1993. SM-liigan parhaaksi pelaajaksi Keskinen valittiin vuonna 1994. Elitserienissä Keskinen teki kaudella 1995–1996 yhden kauden syöttöennätyksen ja voitti Kultaisen kypärän. Calgary Flames varasi Keskisen NHL:ään viidennellä kierroksella numerolla 101, mutta Keskinen ei koskaan pelannut NHL:ssä. ==Tilastot== 1981–82 FPS I-divisioona 27 14 18 32 8 – – – – – 1982–83 FPS I-divisioona 15 5 14 19 8 – – – – – 1983–84 TPS SM-liiga 31 10 25 35 0 6 0 0 0 0 JMM 7 4 8 12 0 1984–85 TPS SM-liiga 35 11 22 33 6 10 2 3 5 0 JMM 7 6 14 20 2 1985–86 TPS SM- liiga 36 18 28 46 4 7 2 0 2 0 1986–87 TPS SM-liiga 44 25 36 61 4 5 1 1 2 2 1987–88 TPS SM-liiga 44 14 55 69 14 – – – – – OK 8 1 1 2 2 1988–89 Lukko SM- liiga 41 24 46 70 12 – – – – – MM 10 1 8 9 2 1989–90 Lukko SM-liiga 44 25 26 51 16 – – – – – MM 10 0 4 4 8 1990–91 Lukko SM-liiga 44 17 51 68 14 – – – – – MM 10 2 5 7 4 1991–92 TPS SM-liiga 44 24 45 69 12 3 1 1 2 0 1992–93 TPS SM- liiga 46 16 43 59 12 12 1 6 7 4 1993–94 TPS SM-liiga 47 23 47 70 28 11 5 4 9 4 OK 8 2 4 6 6 MM 7 2 3 5 2 1994–95 HV71 Elitserien 39 15 29 44 48 13 3 5 8 10 MM 8 1 5 6 6 1995–96 HV71 Elitserien 39 18 41 59 18 4 0 5 5 2 MM 6 1 3 4 2 1996–97 HV71 Elitserien 34 9 27 36 30 – – – – – 1997–98 HV71 Elitserien 46 16 29 45 24 3 0 4 4 0 1998–99 HV71 Elitserien 45 3 22 25 28 – – – – – 1999–00 TPS SM-liiga 22 8 19 27 8 11 2 5 7 4 12 kautta yhteensä SM-liiga 478 215 443 658 130 65 14 20 34 14 5 kautta yhteensä Elitserien 203 61 148 209 148 20 3 14 17 12 ==Muuta== 2000-luvun alussa Esa Keskinen voitti pitkällisen oikeustaistelun vakuutusyhtiö Pohjolan kanssa pelaajaurallaan saamansa vamman ja sen korvaamisen johdosta. == Lähteet == == Aiheesta muualla == * Esa Keskinen QuantHockey-sivustolla (suomeksi) * *Keskisen tiedot Jääkiekkomuseon sivulla Luokka:Suomalaiset jääkiekkoilijat Luokka:Suomalaiset olympiamitalistit Luokka:Jääkiekon maailmanmestarit Luokka:Suomalaiset jääkiekkovalmentajat Luokka:Lasse Oksanen -palkinnon voittajat Luokka:Raimo Kilpiö -palkinnon voittajat Luokka:Veli-Pekka Ketola -palkinnon voittajat Luokka:Calgary Flamesin varaamat pelaajat Luokka:Vuonna 1965 syntyneet Luokka:Elävät henkilöt
Tapetti

Tapetti on ohutta materiaalia, useimmiten paperia, vinyyliä tai lasikuitua, jota liimataan liisterillä seiniin koristeeksi. Useimpiin tapetteihin on painettu koristeellisia kuvioita, mutta on myös yksivärisiä tapetteja sekä sellaisia, jotka on tarkoitus maalata halutun väriseksi. ==Historia== Ensimmäiset tiedot tapeteista on noin vuodelta 200 eaa. jolloin kiinalaiset, jotka olivat keksineet paperinvalmistuksen, laittoivat riisipaperia seinilleen. Modernin tapetinpainamisen telan avulla painettavine jatkuvine kuvioineen keksi ranskalainen Jean Papillon vuonna 1675. ==Tapetointi== Tapetti tulisi kiinnittää seinälle keskeltä sivuille suuntautuvin vedoin, mikä vähentää kuprujen syntymistä. Tapettien kiinnitys tulisi aloittaa valonlähteestä kuten ikkunasta poispäin, koska uusin kiinnitetty tapetti on aina edellisen tapetin reunan kohdalta hieman koholla. Mikäli tehtäisiin päinvastoin valonlähteestä tuleva valo aiheuttaisi näkyviä varjoja tapettien reunakohtiin. ==Suomen tapettivalmistajia== Suomen tapettitehtaista olivat vuonna 2018 toiminnassa vielä Sandudd Oy ja Pihlgren & Ritola, molemmat Akaan Toijalassa. *Johan Backmanin tapettipaja, Kokkola, 1740-luku *Petter Solitanderin tapetti- ja tekstiilipaino, Porvoo, 1740-luku *Sundmanin tapettitehdas, Helsinki 1848–1880 **vuodesta 1865 Jurjeffin tapettitehdas *Rieksin tapettitehdas, Helsinki, 1858–1885, Pietari 1885–1917 *Tilgmannin tapettitehdas, Helsinki, 1800-luvun loppu *Sandudd 1885– **Sandudd Tapetfabriks Ab, Helsinki, 1885–1975 **Wihuri Oy Sandudd, Vantaa, 1975–1987 **Sandudd Tapetti Oy, Toijala, 1987–1991 **Sandudd Oy, Toijala, 1992– *G. Wilhelm Nyholmin tapettitehdas, Viipuri 1874–1906 *Frenckellin tapettitehdas, Tampere, 1853– *Tampereen tapettitehdas Oy, per. Rudolf Winter, 1892–1917 *Winter Osakeyhtiö, Tampere, Pohjois-Pirkkala, 1892-1980 *Ålands Tapetfabrik, Maarianhamina 1894–? *Toijalan tapettitehdas, Toijala 1903– *Lohjan tapettitehdas, Lohja *Pihlgren ja Ritola, Toijala, 1930– *Helpiön tapettitehdas, Toijala 1904–1980 *Uusi Tapettitehdas, Toijala, 1927, v. 1951–1990 Tapetti Oy ==Tapettipaperin valmistajia== Viimeinen suomalainen tapetin pohjapaperin valmistaja oli Metsä Groupiin kuuluva Metsä Board Kyro Hämeenkyrön Kyröskoskella, joka pysäytti tapettipaperia tuottaneen koneensa vuonna 2017. Tapettipaperia ovat Suomessa valmistaneet myös: *Valkeakosken paperitehdas *Mäntän paperitehdas *Järvenojan paperitehdas (1762–1854) *Tervakosken paperitehdas (1818–) *Frenckellin paperitehdas, Tampere *Juvankosken paperitehdas, Uskela (1820–1870-luku) *Terttilän paperitehdas, Somero (1849–1902). == Lähteet == ==Kirjallisuutta== *Heikkinen, Maire. Suomalainen tapettikirja. Suomalaisen Kirjallisuuden Seura, Museovirasto, 2009. ISBN 978-951-616-198-6 (Museovirasto), ISBN 978-952-222-093-6 (SKS). *Satopää, Rauno. Winterin historiikki 1971. *Penttilä, Leila. Winter 90 värikästä vuotta, 1982. == Aiheesta muualla == Luokka:Rakennuksen pinnat Luokka:Sisustusmateriaalit
Alkyyliketeenidimeeri

Alkyyliketeenidimeeri (AKD) on rasvahaposta syntetisoitu yhdiste. Se on valkoinen, kiinteä vahamainen aine. Sitä käytetään paperiteollisuudessa paperin hydrofoboimisessa. AKD antaa paperille ominaisen liukkauden ja kiiltävyyden. Papereita, jotka on liimattu AKD:llä, ei saisi käyttää kuumissa olosuhteissa, kuten esimerkiksi kopiokoneissa, sillä se höyrystyy myrkyllisiksi kaasuiksi. Myrkyllisten kaasujen muodostuminen/muodostumattomuus riippuu pitkälti AKD-vahan valmistusmenetelmästä. Kopiopaperin valmistuksessa käytetään yleisesti AKD:ta. == Lähteet == Luokka:Yhdisteet Luokka:Paperiteollisuus
Marko Palo

Marko Mikael Palo (s. 26. syyskuuta 1967 Jyväskylän mlk) on suomalainen jääkiekkoilija, maailmanmestari ja olympiamitalisti. Koko uransa ajan Palo tunnettiin lempinimellä Kyy. Kutsumanimi juonsi Palon juniorivuosinaan pitämistä sahalaitaisista sukista. Laitahyökkääjänä pelannut Palo oli mukana voittamassa MM-kultaa 1995, MM-hopeaa 1994 ja olympiapronssia Lillehammerissa 1994. Marko Palo voitti Elitserienin mestaruuden vuonna 1995. SM-liigasta tuli yksi hopea ja neljä pronssia. Hän on Sami Kapasen ja Mika Niemisen ohella vuoden 1995 maailmanmestareista ainoa, joka ei voittanut urallaan Suomen mestaruutta. SM-liigassa hän pelasi 562 runkosarjaottelua tehoilla 111+172=283 (maalit+syötöt=pisteet) ja pudotuspeleissä 47 ottelua tehoilla 16+15=31. Elitserienissä hän pelasi 77 runkosarjaottelua tehoilla 25+22=47 ja pudotuspeleissä 18 ottelua tehoilla 7+7=14. Palo on valittu jääkiekkoleijonaksi #165. HPK on jäädyttänyt Palon pelinumeron 13 Rinkelinmäen jäähallin kattoon. == Tilastot == 1985–1986 HPK I-divisioona 2 0 0 0 2 – – – – – 1986–1987 HPK I-divisioona 39 4 4 8 6 – – – – – 1987–1988 HPK I-divisioona 32 6 5 11 13 – – – – – 1988–1989 HPK SM-liiga 37 6 11 17 30 – – – – – 1989–1990 HPK SM-liiga 40 7 8 15 20 – – – – – 1990–1991 HPK SM-liiga 41 6 7 13 30 8 0 3 3 0 1991–1992 HPK SM-liiga 43 3 14 17 24 – – – – – 1992–1993 HPK SM- liiga 47 17 15 32 12 12 7 4 11 2 MM 6 0 1 1 4 1993–1994 HPK SM-liiga 48 25 22 47 14 – – – – – OK 8 2 3 5 4 MM 8 1 2 3 4 1994–1995 HV71 Elitserien 37 16 13 29 24 13 5 7 12 16 MM 8 1 0 1 2 1995–1996 Malmö IF Elitserien 40 10 9 19 28 5 2 0 2 12 1996–1997 HPK SM-liiga 44 6 19 25 57 10 3 7 10 4 1997–1998 Kiekko- Espoo SM-liiga 48 13 18 31 12 8 1 0 1 0 1998–1999 HPK SM-liiga 53 10 10 20 43 2 1 0 1 0 1999–2000 HPK SM-liiga 51 8 11 19 30 7 4 1 5 2 HC Vsetín Extraliga 3 1 0 1 0 – – – – – 2000–2001 HPK SM-liiga 54 5 21 26 34 – – – – – 2001–2002 Ässät SM-liiga 56 5 16 21 30 – – – – – 12 kautta yhteensä SM-liiga 562 111 172 283 336 47 16 15 31 8 == Lähteet == * ==Aiheesta muualla== *Marko Palo Suomen Jääkiekkomuseon sivuilla Luokka:Suomalaiset jääkiekkoilijat Luokka:Suomalaiset olympiamitalistit Luokka:Jääkiekon maailmanmestarit Luokka:Vuonna 1967 syntyneet Luokka:Elävät henkilöt
Klarinettikonsertto (Mozart)

Wolfgang Amadeus Mozartin klarinettikonsertto A-duuri KV 622 sävellettiin vuonna 1791. Konsertto on omistettu klarinetisti Anton Stadlerille. Konsertossa on kolme osaa: # Allegro # Adagio # Rondo – Allegro Mozart sävelsi teoksen alun perin basettiklarinetille. Anton Stadler kantaesitti konserton Prahassa 16. lokakuuta 1791. Teos oli Mozartin viimeisiä: hän kuoli saman vuoden joulukuussa. Klarinettikonsertto Luokka:1790-luvun musiikkiteokset Luokka:Klarinettikonsertot
Ravi

Ravi voi tarkoittaa ainakin seuraavia: * ravi, yksi hevosen askellajeista * ravit, raviurheilu * ravi, oja, tienpenkka * Ravi, Indukseen virtaava joki Intian ja Pakistanin alueella * Ravi (s. 1976), norjalainen rap-artisti * Arvi Ravi, Vihtori Hartikaisen (1902–1940) kirjailijanimi * Pekka Ravi (s. 1949), suomalainen kansanedustaja * Sanna Ravi (s. 1945), suomalainen kirjailija. * Ravi Shankar (1920–2012), intialainen muusikko
Laukka

Laukka tarkoittaa seuraavia: * laukka, nelijalkaisten eläinten liikkumistapa * Laukka, kylä Muhoksella * Laukka, kylä Perniössä * laukat (Allium), myös sipulit, kasvisuku. == Henkilöt == Laukka on seuraavien henkilöiden sukunimi: * Anni Laukka (s. 1981), kuvanveistäjä, varjoveistosten tekijä, taidegraafikko ja valokuvaaja * Asko Laukka (1908–1976), kirjailija * Esa Laukka (s. 1933), muusikko * Heidi Laukka (s. 1982), kuvataiteilija * Inga-Liisa Laukka (1918–2008), näyttelijä * Jan Laukka (s. 1946), kenraalimajuri * Joona Laukka (s. 1972), maantiepyöräilijä * Marja-Liisa Laukka (1954–2016), keihäänheittäjä * Minna Laukka (s. 1987), pikajuoksija * Petri Laukka (s. 1964), toimittaja ja tietokirjailija * Pippa Laukka (s. 1970), urheilulääkäri, kirjailija ja kolumnisti * Raimo Laukka (s. 1954), oopperalaulaja * Riku Laukka (s. 1986), salibandyn pelaaja * Uuno Laukka (1914–1978), valokuvaaja. Luokka:Luettelot henkilöistä sukunimen mukaan
Ska punk

Ska punk on punk-musiikkityylin alalaji. Se on sekoitus jamaikalaisia ska- rytmejä ja punk rockia. Ska punkin tunnistaa muusta punkista lähinnä ska- ja reggaemusiikissakin käytetystä kitaran takapotkusta ja soittimien laajasta kirjosta. Kappaleet ovat usein iloisia, ja niissä on nopea tempo. Ska punkissa normaalien rumpujen, kitaran, basson ja laulun vierellä kuullaan mm. monia puhallinsoittimia, joista tutuimpana trumpetti, saksofoni ja pasuuna. Käytössä on myös erilaisia kansallissoittimia guirosta mandoliiniin. Suosittuja ska punk -yhtyeitä ovat muun muassa Rancid (varsinkin alkuaikoinaan), Mad Caddies, Buck-O-Nine, Catch 22, Leningrad, Spitfire, Streetlight Manifesto, Less Than Jake, Reel Big Fish, Goldfinger, Operation Ivy, Ska-P, The Hornettes ja Leftöver Crack. Suomalaisista ska punk -yhtyeistä mainittakoon Evilsons, The Valkyrians, Voimaryhmä, Tirehtöörit ja Goon. *
Quicksand

pienoiskuva Quicksand on yhdysvaltalainen punkyhtye, joka perustettiin 1990-luvun alussa. Yhtye julkaisi ensimmäisen albuminsa, Slipin, vuonna 1993. Quicksand ehti julkaista vielä toisen albumin, Manic Compressionin, ennen hajoamistaan vuonna 1995. Hajoamisen taustalla oli stressi, koska ahkerasta keikkailusta huolimatta yhtyeen albumit eivät saaneet levy-yhtiöiden odottamaa suosiota. Yhtye teki kuitenkin kiertueen vielä vuosina 1997–1999. Kesäkuussa 2012 yhtye kokoontui uudestaan yhtä keikkaa varten. 10. marraskuuta 2017 julkaistiin yhtyeen kolmas studioalbumi Interiors, joka oli samalla sen ensimmäinen studioalbumi 22 vuoteen. Quicksandin viimeisin studioalbumi Distant Populations julkaistiin vuonna 2021. Quicksandin musiikillista tyyliä kuvailtu on yhdistelmäksi Fugazin ja Helmetin kaltaista post-hardcorea. == Kokoonpano == * Walter Schreifels – laulu, kitara * Stephen Brodsky – kitara, taustalaulu * Sergio Vega – bassokitara * Alan Cage – rummut === Entiset jäsenet === * Tom Capone – kitara, taustalaulu == Diskografia == === Studioalbumit === * Slip (1993) * Manic Compression (1995) * Interiors (2017) * Distant Populations (2021) === EP:t & singlet === * Quicksand (1990) * Dine Alone (1992) * Fazer (1993) * Dine Alone (1993) * Omission (1993) * Freezing Process (1993) * Divorce (1994) * Thorn in My Side (1995) * Delusional (1995) * Illuminant (2017) * Cosmonauts (2017) * Triptych Continuum (2018) * Inversion (2021) * Missile Command (2021) === Musiikkivideot === * "Fazer" (1993) * "Dine Alone" (1993) * "Omission" (1993) * "Freezing Process" (1993) * "Thorn in My Side" (1995) * "Delusional" (1995) * "Illuminant" (2017) * "Cosmonauts" (2017) * "Inversion" (2021) * "Missile Command" (2022) == Lähteet == == Aiheesta muualla == * Quicksandin kotisivu Luokka:Yhdysvaltalaiset punkyhtyeet
Kangas

Kangas on tekstiilitasorakenne, joka on valmistettu joko langoista tai kuiduista. Langoista valmistettuja kankaita ovat kudokset, neulokset, punokset, tyllit, pitsit ja verkkorakenteet eli hapaat. Kuiduista valmistettuja kankaita ovat kuitukankaat, vanut ja huovat. Kankaiden valmistusmateriaaleja ovat kasvi- ja eläinperäiset luonnonkuidut, kuten puuvilla, pellava, hamppu, villa ja silkki, tekokuidut, kuten akryyli, polyesteri ja polyamidi, sekä luonnokuitujen ja tekokuitujen sekoitteet (sekoite- tai yhdistekankaat). Kankaita voidaan värjätä luonnonväreillä tai synteettisillä väriaineilla sekä pinnoittaa tai käsitellä käyttötarkoituksen mukaan esimerkiksi kestävyyden, likaa hylkivyyden, paloturvallisuuden tai kosteussuojauksen takia (esim. enstex-kangas). Kankaista valmistetaan vaatteita ja asusteita, sisustus- ja käyttötekstiilejä, sairaalatekstiilejä ja hygieniatuotteita sekä teknisiä tekstiilejä. == Lähteet == == Kirjallisuutta == * * == Aiheesta muualla == *
André Previn

André George Previn (oik. Andreas Ludwig Prewin 6\. huhtikuuta 1929 Berliini – 28. helmikuuta 2019 Manhattan, New York) oli saksalaissyntyinen yhdysvaltalainen pianisti, kapellimestari ja säveltäjä. Hän syntyi Berliinissä juutalaisille vanhemmille. Perhe pakeni vuonna 1939 Yhdysvaltoihin, ja Previnistä tuli Yhdysvaltain kansalainen vuonna 1943. Previn pääsi sovittajaksi MGM-elokuvayhtiöön jo teini-ikäisenä ja eteni elokuvasäveltäjäksi ja -kapellimestariksi. Vuosina 1967–1969 hän toimi Houstonin sinfoniaorkesterin, sitten 1968–1975 Lontoon sinfoniaorkesterin, 1976–1986 Pittsburghin sinfoniaorkesterin ja 1986–1989 Los Angelesin filharmonisen orkesterin kapellimestarina. Previnin sävellyksiin kuuluu muun muassa elokuvamusiikkia ja oopperoita. Hänen ensimmäinen oopperansa oli vuonna 1998 San Franciscossa ensiesitetty A Streetcar Named Desire. Hän on saanut Oscar- palkinnon elokuvista Gigi (1958), Porgy ja Bess (1959), Irma La Douce (1963) ja My Fair Lady (1964). Previn oli naimisissa neljästi. Hänen ensimmäinen vaimonsa oli laulaja Betsy Bennett, toinen laulaja ja säveltäjä Dory Langan. Vuosina 1970–1979 Previn oli naimisissa elokuvatähti Mia Farrow'n kanssa; he saivat kaksospojat ja adoptoivat lisäksi kolme lasta. Vuonna 1982 Previn avioitui Heather Sneddonin kanssa. == Lähteet == == Aiheesta muualla == * * * André Previnin muistokirjoitus Helsingin Sanomissa Luokka:Yhdysvaltalaiset pianistit Luokka:Yhdysvaltalaiset kapellimestarit Luokka:Yhdysvaltalaiset säveltäjät Luokka:Grammy-palkinnon saajat Luokka:Oscar-palkinnon saajat Luokka:Vuonna 1929 syntyneet Luokka:Vuonna 2019 kuolleet
Aktiivinen kuljetus

Aktiivinen kuljetus on energiaa tarvitsevien aineiden siirtämistä solukalvon läpi pienemmästä pitoisuudesta suurempaan. Energia saadaan joko ATP:n (adenosiinitrifosfaatti) hydrolysoituessa ADP:ksi (adenosiinidifosfaatti) (primaarinen aktiivinen kuljetus) tai toisen komponentin sähkökemiallisen gradientin purkautumisesta (sekundaarinen aktiivinen kuljetus). Primaarinen aktiivinen kuljetus tapahtuu solukalvon ionipumppujen avulla. Hermosolujen yleisin ionipumpputyyppi on natrium-kalium -pumppu. Hermosolun ulkopuolella on enemmän natriumioneja kuin sen sisäpuolella, ja vastaavasti sen sisäpuolella on enemmän kaliumioneja kuin sen ulkopuolella. Silti ionipumput pumppaavat lisää natriumia ulos ja kaliumia sisään. Ionien pumppauksella saavutettu kalvojännite on välttämätön hermosolujen toiminnalle. Sekundaarinen aktiivinen kuljetus tapahtuu solukalvon kantajaproteiinien avulla. Kantajaproteiinit kuljettavat soluun tai siitä ulos polaarisia molekyylejä kuten sokereita ja aminohappoja, sekä ioneja. Molekyyli kiinnittyy kantajaproteiiniin kalvon toisella puolella. Kiinnittyminen saa kantajaproteiinin muodon muuttumaan siten, että molekyyli vapautuu kalvon toiselle puolelle. Polaariset ja suuret molekyylit, kuten glukoosi, kulkevat solukalvon läpi diffuusiolla ilman energiaa, mutta koska nämä molekyylit eivät pääse solukalvon läpi ilman ionigradienttia, jonka luominen vaatii ATP-energiaa, kyseessä on sekundaarinen aktiivinen kuljetus. Aktiivisen kuljetuksen lisäksi aineet voivat kulkeutua soluun tai solusta pois myös passiivisesti diffuusion tai fasilitoituneen kuljetuksen keinoilla. == Katso myös == * Fasilitoitunut diffuusio * Endosytoosi * Eksosytoosi == Lähteet == == Aiheesta muualla == * Opetus.tv: Biologian etäopiskeluympäristö, Aktiivinen kuljetus Luokka:Solun fysiologia
Kymppikerho (televisiosarja)

Kymppikerho () on brittiläinen draamasarja, joka kertoo brittiläisen Fresh!-halpalentoyhtiön työntekijöiden työstä ja vapaa-ajasta. Ohjelmaa esitettiin Suomessa MTV3-kanavalla vuosina 2004 ja 2005. Sarjan 2. tuotantokausi nähtiin uusintana SubTV:llä kesällä 2006. == Näyttelijät == * Stacey Cadman - Poppy Fields * Matthew Chambers - John Bryson * Katy Edwards - Lorna Newbold * Sarah Farooqui - Charlotte Taylor * Emma Ferguson - Emma Coyle * Jo Anne Knowles - Janis Steele * Sarah Manners - K.C. Gregory * John Pickard - Jack Fields * Emma-Jane Portch - Rachel Potter * James Redmond - Jason Murdoch * Luke Roberts - Captain Dan * Naomi Ryan - Lehann Evans * Adam Sinclair - Will O’Brien * Christopher Villiers - Nigel Croker * Tom Wisdom - Marco Bailey == Lähteet == == Aiheesta muualla == * Sky One - Mile High * Mile-High.co.uk * TV.com - Mile High Luokka:2000-vuosikymmenen brittiläiset draamasarjat
Lipuntarkastaja

Lipuntarkastajat ovat kunnallisten liikennelaitosten tai kuntayhtymien palveluksessa työskenteleviä virkamiehiä, joiden tehtävänä on tarkastaa matkaliput ja matkustajien matkustusoikeus julkisessa liikenteessä. == Lipuntarkastajat Suomessa == Helsingin seudun joukkoliikenteessä (raitio-, metro- ja linja-autoliikenteessä) työskentelevät lipuntarkastajat ovat Helsingin seudun liikenne -kuntayhtymän eli HSL:n palveluksessa. Vuoden 2016 alussa HSL työllisti 116 lipuntarkastajaa ja vuonna 2023 noin 80 tarkastajaa. Tampereella tarkastustoimintaa hoitavat kaupungin omat matkalipun tarkastajat. Lipuntarkastajalla on oikeus määrätä liputta matkustavalle henkilölle tarkastusmaksu, jonka lisäksi peritään puuttuvan matkalipun hinta. VR:n lähi- ja kaukojunissa konduktöörit voivat määrätä liputta matkustavalle valvontamaksun. Valvontamaksu ei ole viranomaisen myöntämä maksu, vaan se perustuu yksityisoikeudelliseen sopimukseen, joka syntyy matkustajan ja VR:n välille junaan astuttaessa. Täten valvontamaksu ei ole tarkastusmaksusta poiketen suoraan ulosottokelpoinen, Turvallisuussyistä tarkastajat työskentelevät vähintään pareittain, ja ryhmässä voi olla peräti kuusi tarkastajaa. Lipuntarkastuksessa voi olla myös mukana järjestyksenvalvojia avustamassa lipuntarkastajia, joskaan heillä ei ole oikeutta tarkastusmaksun määräämiseen, mutta voivat tarkastaa lipun erityisen koulutuksen jälkeen. Lipuntarkastajalla on tarvittaessa oikeus saada virka-apua poliisilta. Tarkastajalla on tarvittaessa kiinniotto-oikeus sekä uhkaavissa tilanteissa oikeus voimakeinoihin, kuten turvasumutteeseen. Tarkastajat voivat tehdä työtään myös siviiliasussa. == Katso myös == * Rahastaja == Lähteet == * Helsingin Seudun Liikenne * Finlex: Laki joukkoliikenteen tarkastusmaksusta * http://web.eduskunta.fi/Resource.phx/pubman/templates/11.htx?id=1231 === Viitteet === Luokka:Liikennealan ammatit Luokka:Joukkoliikenne
Kari Kriikku

Kari Antti Kriikku (s. 29. huhtikuuta 1960 Ylistaro) on suomalainen klarinetisti, joka on luonut uraa solistina ja kamarimuusikkona. Hän on opiskellut muun muassa Sibelius-Akatemiassa ja suorittanut diplomitutkinnon 1983. Vuosina 1994–1999 Kriikku toimi Uudenkaupungin Crusell-viikkojen taiteellisena johtajana, ja vuodesta 1998 alkaen hän on ollut Avanti! -kamariorkesterin taiteellinen johtaja. Kriikku on tehnyt pitkään yhteistyötä säveltäjien kanssa ja kantaesittänyt useita heidän teoksiaan. Säveltäjistä mainittakoon Vinko Globokar, Kimmo Hakola, Eero Hämeenniemi, Jouni Kaipainen, Olli Koskelin, Magnus Lindberg, Usko Meriläinen, Uljas Pulkkis, Kaija Saariaho, Esa-Pekka Salonen, Paweł Szymański ja Jukka Tiensuu. Tiensuun klarinettikonserttoa Puro Kriikku on esittänyt yli 30 kertaa, ja Tiensuun klarinettikonserton Missa hän kantaesitti lokakuussa 2007. Kari Kriikku on soittanut lukuisten sinfoniaorkestereiden solistina. Tutuiksi ovat tulleet London Sinfonietta, NHK:n orkesteri Tokiossa, BBC:n ja Toronton sinfoniaorkesterit, Frankfurtin radion sinfoniaorkesteri sekä Los Angelesin filharmonikot. Kamarimusiikkia Kriikku on esittänyt Natalja Gutmanin, Aleksei Ljubimovin, Juri Bašmetin sekä Arditti-, Avanti!-, Borodin-, Sibelius- ja Uusi Helsinki -kvartetin kanssa. Myös Kuhmon Kamarimusiikissa hän on vieraillut säännöllisesti. ==Palkinnot ja tunnustukset== *Pohjoismaiden neuvoston musiikkipalkinto 2009Kari Kriikulle Pohjoismaiden neuvoston musiikkipalkinto viitattu 2.6.2009 *Kritiikin kannukset 1986 *valtion viisivuotinen taiteilija- apuraha 2003 *Suomen kulttuurirahaston tunnustuspalkinto 2006. *Grammophone- palkinto Magnus Lindbergin klarinettikonserton levytyksestä. *Janne-palkinto Kimmo Hakolan klarinettimusiikin levytyksestä. *Gramexin 40 000 euron suuruinen juhlapalkinto 2008 yhdessä Lasse Kurjen ja Riku Niemen kanssa .Yle.fi Uutiset * Pro Finlandia -mitali 2011. ==Lähteet== * Kuka kukin on 2007, Helsinki, Otava 2006. * RSO:n konsertin 17.10.2007 käsiohjelman esittely. ===Viitteet=== Luokka:Suomalaiset klarinetistit Luokka:Pro Finlandia -palkitut Luokka:Vuonna 1960 syntyneet Luokka:Elävät henkilöt
Areena

Areena (latinan sanasta arena ’hiekka’) voi tarkoittaa ainakin seuraavia asioita: * areena (rakennus), erilaisia näytöksiä varten suljettu alue tai rakennus * Areena, gladiaattorijoukkueen managerointiin keskittyvä tietokonepelisarja * Areena - titaanien taisto, gladiaattoriaiheinen korttipeli *Espoo Metro Areena (ent. LänsiAuto Areena ja Barona-areena), messu- ja jäähalli Espoossa * Helsinki-halli (ent. Hartwall Arena), monitoimihalli Helsingissä *Hiekkasärkät Areena, liikunta- ja tapahtumapaikka Kalajoella * Joensuu Areena, monitoimihalli Joensuussa * Kirjurinluoto Arena, konserttipuisto Porissa *Kouvolan jäähalli, Lumon Areena, jäähalli Kouvolassa. * Tampere Areena, monitoimihalli Tampereella * Yle Areena, Yleisradion tarjoama internet-palvelu == Katso myös == *Arena *Amfiteatteri *Stadion
Ralf König

Ralf König (s. 8. elokuuta 1960 Soest) on saksalainen sarjakuvapiirtäjä, joka on tullut kuuluisaksi ennen muuta homohahmoistaan arkisten ongelmien keskellä. Kirjoissa nousi Keskeisiksi hahmoiksi pariskunta Konrad ja Paul, joiden elämän ongelmat ovat tuttuja kaikille. Saksassa tähden maineen saavuttaneen piirtäjän teoksista on tehty myös elokuvia. ==Ura== König opiskeli alun perin puusepäksi mutta keskeytti opinnot 1970-luvulla ja aloitti Düsseldorfin taideakatemiassa piirtämisen opiskelun. Saksalainen kustantamo Rowohlt julkaisi vuonna 1987 hänen sarjakuvansa Vapautunut mies. Sittemmin hänelle on myönnetty työstään useita palkintoja. König käsittelee elämäänsä ja uraansa elämäkerrallisessa sarjakuvateoksessaan Vasemmalla kädellä. == Suomennetut teokset == * * * * * * Luihin ja ytimiin (Bis auf die Knochen, 1990) Jatko-osa Tappajakondomille. * * * * * * * * * * * * * * Pornojuttu. (Pornstory: Mit sozialethisch desorientierenden Abbildungen von Mahler, 2015) |Suomentaja= Hannu Tervaharju. Like, 2018. ISBN 978-952-01-1649-1 == Lähteet == == Aiheesta muualla == * Königin viralliset sivut. * Esa Mäkinen: Superparadise. Ylioppilaslehti 8/2005. * Jukka Laine: Itämaiden taikuri. Kvaak.fi 7.4.2008. Luokka:Saksalaiset sarjakuvantekijät Luokka:Vuonna 1960 syntyneet Luokka:Elävät henkilöt
Jalkaväkiprikaati-80

Jalkaväkiprikaati-80 on vuoden 1980 varustukselle suunniteltu suomalainen sodanajan jalkaväkiprikaati, jonka kirjavahvuus on 7 169 sotilasta. Pataljoonan taistelevien komppanioiden joukkueiden on suunniteltu liikkuvan maataloustraktorien vetämissä perävaunuissa. Koulutuksessa valmistaudutaan myös noin 20–25 kilometrin jalkamarssiin taistelukykyisenä kenttävarustuksessa sekä noin 100–120 kilometrin polkupyörämarssiin niin ikään kenttävarustuksessa. Tätä uudempi organisaatio on jääkäriprikaati-90, joka perustuu vuoden 1990 varustukselle. Sen pataljoonien taistelevien komppanioiden joukkueet liikkuvat panssaroiduilla miehistönkuljetusajoneuvoilla. Jääkäriprikaati-90 on moottoroituna huomattavasti liikkuvampi kuin jalkaväkiprikaati-80 ja sen panssaroidut ajoneuvot tarjoavat suojaa luodeilta ja sirpaleilta. Taktisesti jalkaväkiprikaati-80:n oletettiin kykenevän viivyttämällä ja puolustamalla pysäyttämään raskaammin aseistetun vihollisen, joka liikkui panssaroiduin miehistönkuljetusvaunuin. Nykyisellään sodanajan joukkoihin kuuluu kuusi jalkaväkiprikaatia. ==Kokoonpano== Jalkaväkiprikaati-80 on itsenäinen pääasiassa ottokalustolla toimiva sotatoimiyhtymä, jolla on omat taistelevat, taistelua tukevat ja huoltavat aselajinsa. ===Komento-osa=== *esikuntakomppania ===Taistelevat aselajit=== *neljä jalkaväkipataljoonaa (esikunta-, panssarintorjunta-, kranaatinheitin-, huolto- ja neljä jalkaväkikomppaniaa sekä tulenjohto- ja viestipatteri) ===Taistelua tukevat aselajit=== *tiedustelukomppania *pioneerikomppania *panssarintorjuntakomppania *kenttätykistörykmentti **esikunta- ja huoltopatteri **tulenjohtopatteri, tulenjohtajat hajautettuina jalkaväkijoukkueiden toiminta-alueille **ensimmäinen tulipatteristo ***esikunta ja huoltopatteri ***ensimmäinen tulipatteri, 122 mm:n haupitsi 122 H 63 ***toinen tulipatteri, 122 mm:n haupitsi 122 H 63 ***kolmas tulipatteri, 122 mm:n haupitsi 122 H 63 **toinen tulipatteristo ***esikunta ja huoltopatteri ***ensimmäinen tulipatteri, 122 mm:n haupitsi 122 H 63 ***toinen tulipatteri, 122 mm:n haupitsi 122 H 63 ***kolmas tulipatteri, 122 mm:n haupitsi 122 H 63 *kaksi ilmatorjuntapatteria, suojaa kenttätykistörykmenttiä ja marssien tärkeitä kohtia *viestikomppania, muodostaa yhteydet pataljoonista prikaatin esikuntaan ja komentopaikalle sekä prikaatin esikunnasta armeijakuntaan. ===Taistelua huoltava aselaji=== *huoltokomppania *
Zibo

Zibo (, pinyin: Zībó) on prefektuuritason kaupunki Kiinassa Shandongin maakunnassa Keltaisenjoen varrella. Zibon pinta-ala on 5 938 neliökilometriä, jossa sijaitsee useita muita asutuskeskuksia. Väkiluku on 4,53 miljoonaa (2010). Piirikuntatasolla Zibo jakautuu viiteen kaupunkipiiriin (Boshan, Linzi, Zhangdian, Zhoucun, Zichuan) ja kolmeen piirikuntaan (Gaoqin, Huantai, Yiyuan). Kaupungin hallinto sijaitsee Zhangdianin piirissä. Zibon kaupunkitaajamaksi eräs lähde tulkitseekin 2 484 neliökilometriä laajan alueen (kaupunkipiirit), jolla asuu 3,13 miljoonaa ihmistä (2010). Zibo muodostui vuonna 1949, kun kaupungit Zichuan ja Boshan, joiden etukirjaimista tulee myös nimi Zibo, liitettiin yhteen. Zibo oli muinaisen Qi-valtion pääkaupunki 2000 vuotta sitten. Valtio oli kevättä ja syksyä - ja taistelevat läänitysvaltiot -kausien rikkain. Zibossa heinäkuu on vuoden lämpimin ja sateisin kuukausi: keskilämpötila on lähes 27 astetta ja keskimääräinen sademäärä 173 mm. Kylmin ja vähäsateisin kuukausi on tammikuu, jolloin keskilämpötila on -2,3 astetta ja keskimääräinen sademäärä 7,2 mm. == Lähteet == ==Aiheesta muualla== *China Postal code Shandong Province (prefektuuri ja piirikuntataso) (youbianku.com) Luokka:Shandongin kaupungit Luokka:Shandongin prefektuurit
Kirjavahvuus

Kirjavahvuus on sotilasaston kirjoilla olevien henkilöiden määrä, suurin määrä, mitä sen piirissä voidaan käyttää palvelukseen. Kun kirjavahvuudesta vähennetään palvelushelpotuksen saaneet sairaat tai komennuksilla ja lomilla olevat, saadaan palvelukseen käytettävissä olevien henkilöiden vahvuus, rivivahvuus. Luokka:Sodankäynti
Silmäkuoppa

Silmäkuoppa () on kallossa oleva pyramidin muotoinen kuoppa, jossa sijaitsevat silmä, näköhermon alkuosa, kyynelrauhanen, ganglion ciliare -hermosolmu, silmänliikuttajalihasten alkupiste (anulus tendineus communis) ja silmänliikuttajalihakset sekä niiden hermot. Silmäkuoppaan jäävän tyhjän tilan täyttää rasva ja sidekudos. Silmäkuopan muodostavat seuraavat luut, joita on yhteensä seitsemän kappaletta: poskiluu (os zygomaticum), otsaluu (os frontale), kitaluu (os sphenoidale), seulaluu (os ethmoidale), suulakiluu (os palatinum), kyynelluu (os lacrimale) ja yläleukaluu (maxilla). Silmäkuopassa on viisi reikää (foramen orbitale proprium, canalis opticus, canalis infraorbitalis, foramen orbitale superius ja foramen orbitale inferius). ==Lähteet== *Pabst, R. & Putz, R.: Atlas of Human Anatomy Sobotta Volume 1. *Feneis, H. & Dauber, W.: Pocket Atlas of Human Anatomy. *Lääketieteen termit, Duodecim. *Anatomian värikuvasto 2005, Quadriceps Oy. Luokka:Silmät
Real Sociedad

Real Sociedad de Fútbol on jalkapalloseura Baskimaan San Sebastiánista, Espanjasta. Sen edustusjoukkue pelaa Espanjan korkeimmalla sarjatasolla Primera Divisiónissa. Seuran kotistadion on 39 500 -paikkainen Anoeta. Real Sociedad on voittanut kahdesti Espanjan liigamestaruuden (1981, 1982) ja cupin (1909, 1987) sekä kerran supercupin (1982). Se oli yksi Primera Divisiónin perustajista ja on pelannut sarjassa yhteensä 63 kautta, muun muassa yhtäjaksoisesti vuodet 1967–2007. Real Sociedadilla on toimintaa myös muun muassa yleisurheilussa, maahockeyssa, pelotassa ja sukelluksessa. Aikoinaan se on voittanut jääkiekossa kolme Espanjan-mestaruutta. == Pelaajat == ===Joukkue=== :Päivitetty 6. lokakuuta 2024. {| style="width: 300px;" Maalivahdit 1 Álex Remiro 13 Unai Marrero Puolustajat 2 Álvaro Odriozola 3 Aihen Muñoz 5 Igor Zubeldia 6 Aritz Elustondo 12 Javi López 18 Hamari Traoré 20 Jon Pacheco 21 Nayef Aguerd 27 Jon Aramburu == Entisiä valmentajia == * José Mari Bakero * Javier Clemente * Chris Coleman * Raynald Denoueix * Martín Lasarte * Juan Manuel Lillo * Miguel Ángel Lotina * Philippe Montanier * John Toshack == Lähteet == == Aiheesta muualla == * Real Sociedadin virallinen sivusto Luokka:Espanjalaiset jalkapalloseurat Luokka:San Sebastiánin urheilu
Yhdistetyn maailmancup 2002–2003

Yhdistetyn maailmancupin kaudella 2002–2003 järjestettiin 15 osakilpailua. Yksi kilpailu peruttiin. ==Osakilpailut ja voittajat== Päivämäärä Paikka Kilpailu Voittaja Tulokset 29\. marraskuuta Kuusamo Sprintti K120/7,5 km Hannu Manninen 1\. joulukuuta Kuusamo Sprintti K120/7,5 km Kilpailu peruttiin – 6\. joulukuuta Trondheim Sprintti K120/7,5 km Björn Kircheisen 7\. joulukuuta Trondheim Gundersen K120/15 km Björn Kircheisen 8\. joulukuuta Trondheim Sprintti K120/7,5 km Björn Kircheisen 14\. joulukuuta Harrachov Gundersen K90/15 km Samppa Lajunen 15\. joulukuuta Harrachov Sprintti K90/7,5 km Hannu Manninen 1\. tammikuuta Oberhof Sprintti K120/7,5 km Felix Gottwald 8\. tammikuuta Ramsau Sprintti K90/7,5 km Samppa Lajunen 12\. tammikuuta Chaux- Neuve Gundersen K90/15 km Felix Gottwald 22\. tammikuuta Hakuba Gundersen K120/7,5 km Ronny Ackermann 25\. tammikuuta Sapporo Yhteislähtö K120/10 km Ronny Ackermann 8\. maaliskuuta Oslo Sprintti K115/7,5 km Felix Gottwald 9\. maaliskuuta Oslo Sprintti K115/7,5 km Ronny Ackermann 14\. maaliskuuta Lahti Gundersen K116/15 km Ronny Ackermann 15\. maaliskuuta Lahti Sprintti K116/7,5 km Felix Gottwald ==Maailmancupin kymmenen parasta== ===Kokonaiskilpailu=== Sija Urheilija Maa Pisteet 1\. Ronny Ackermann 1 135 2\. Felix Gottwald 790 3\. Björn Kircheisen 756 4\. Hannu Manninen 678 5\. Samppa Lajunen 629 6\. Georg Hettich 592 7\. Johnny Spillane 511 8\. Kenneth Bråten 414 9\. Todd Lodwick 374 10\. Kristian Hammer 345 *Pistetaulukko FIS:n sivulla ===Sprinttimaailmancup=== Sija Urheilija Maa Pisteet 1\. Ronny Ackermann 770 2\. Felix Gottwald 548 3\. Björn Kircheisen 528 4\. Hannu Manninen 484 5\. Samppa Lajunen 371 6\. Johnny Spillane 357 7\. Georg Hettich 347 8\. Petter Tande 275 9\. Kristian Hammer 237 10\. Todd Lodwick 222 *Pistetaulukko FIS:n sivulla 2002–2003 Luokka:Vuoden 2002 urheilu Luokka:Vuoden 2003 urheilu